Јакуб Штајнер (Jakub Steiner)
Петр Ковар (Petr Kovar)

# Приступање интернету

# Упутство за приступање интернету

# Приступање интернету

Можете видети стање ваше мрежне везе на десној страни горње траке.

# Повезивање на жичану мрежу

Иконица мрежне везе на десној страни горње траке показује да нисте закачени.

Можете бити откачени са интернета због мноштва разлога. Можда је покидан или извучен мрежни кабл или је рачунар подешен да ради у режиму за авион или нема доступних бежичних мрежа у вашој околини.

Ако желите да користите жичану везу, само убодите мрежни кабл да бисте се закачили на интернет. Рачунар ће сам покушати да подеси мрежну везу.

У току самосталног подешавања мрежне везе, иконица мрежне везе ће имати три тачке на себи.

Након што се самоподешавање мрежне везе успешно заврши, иконица мрежне везе ће се променити у симбол умреженог рачунара.

# Повезивање на бежичну мрежу

## Да бисте се повезали на Вај-фај (бежичну) мрежу:

Кликните на системски изборник у десном делу горње траке.

Изаберите дугме Бежична искључено. Изборник бежичне мреже ће се раширити.

Кликните на Изабери мрежу.

Можете се повезати на бежичну мрежу само ако хардвер вашег рачунара то подржава и ако сте у окружењу које је покривено неком бежичном мрежом.

Из списка доступних бежичних мрежа изаберите мрежу на коју се желите закачити и кликните на дугме Повежи се да бисте потврдили повезивање.

Рачунар вам може затражити приступне параметре, зависно од подешавања бежичне мреже.