Jakub Steiner
Petr Kovar

# Yhdistä verkkoon

# Opas verkkoon yhdistämisestä

# Yhdistä verkkoon

Näet verkkoyhteytesi tilan yläpalkin oikeasta laidasta.

# Yhdistä kiinteään verkkoon

Verkkoyhteyden kuvake yläpalkin oikeassa kulmassa näyttää, että olet yhteydettömässä tilassa.

Yhteydetön tila voi johtua monesta syystä, esimerkiksi verkkokaapeli saattaa olla irti, tietokone voi olla asetettu lentokonetilaan tai wifi-verkkoja ei ole käytettävissä sijainnissasi.

Jos haluat käyttää langallista yhteyttä, kytke johto tietokoneeseen. Tietokone yrittää määrittää ja muodostaa verkkoyhteyden automaattisesti.

Kun tietokone muodostaa verkkoyhteyttä, verkkoyhteyden kuvake näyttää kolmea pistettä.

Kun verkkoyhteys on muodostettu onnistuneesti, verkkoyhteyden kuvake muuttuu osoittamaan kiinteän verkon yhteyttä.

# Yhdistä wifi-verkkoon

## Yhdistä langattomaan wifi-verkkoon seuraavasti:

Napsauta järjestelmävalikkoa yläpalkin oikeasta laidasta.

Valitse Wi-Fi - Ei yhdistetty. Valikon wifi-osio laajenee.

Napsauta Valitse verkko.

Voit yhdistää langattomaan wifi-verkkoon vain jos tietokoneesi laitteisto tukee sitä ja olet wifi-verkon kantoalueella.

Valitse haluamasi wifi-verkko ja napsauta Yhdistä vahvistaaksesi yhteyden muodostamisen.

Riippuen verkon asetuksista, sinulta saatetaan kysyä salasanaa verkkoon liittymiseksi.