Jakub Steiner
Petr Kovar
Hannie Dumoleyn

# Käytä hakua

# Opas järjestelmähaun käyttämiseen

# Käytä hakua

Avaa Toiminnot-yleisnäkymä napsauttamalla Toiminnot näytön vasemmasta yläreunasta, tai painamalla Super. Aloita kirjoittaminen etsiäksesi.

Hakuehtojasi vastaavat tulokset ilmestyvät näkyviin kirjoittaessasi. Ensimmäinen tulos on aina korostettu ja näytetään ylimpänä.

Paina Enter vaihtaaksesi ensimmäisenä korostettuun tulokseen.

Hakutuloksiin saattaa sisältyä:

vastaavat sovellukset, jotka näytetään ylimpänä hakutuloksissa

vastaavat asetukset

vastaavat yhteystiedot

vastaavat asiakirjat

vastaava kalenteri

vastaava laskin

vastaavat ohjelmistot

vastaavat tiedostot

vastaava pääte

vastaavat salasanat ja avaimet.

Napsauta hakutuloslistauksessa kohdetta vaihtaaksesi siihen.

Vaihtoehtoisesti käytä näppäimistön nuolia valitaksesi kohteen ja paina sitten Enter.

# Käytä sovelluksien omaa hakutoimintoa

Järjestelmähaku kokoaa tuloksia useista sovelluksista. Hakutulosten vasemmasta reunasta näkee sen sovelluksen kuvakkeen, joka palauttaa hakutuloksia. Napsauta jotakin näistä vasemmalla olevista kuvakkeista avataksesi hakutulokset kyseisen sovelluksen ikkunaan. Koska vain parhaiten vastaavat tulokset näytetään Toiminnot-yleisnäkymässä, sovellusikkunoiden omat hakutulokset voivat näyttää enemmän tai parempia tuloksia.

# Mukauta hakutuloksia

Voit mukauttaa Toiminnot-yleisnäkymässä näytettäviä hakutuloksia. Voit valita näytettäväksi esimerkiksi verkkosivuja, kuvia tai musiikkia.

## Mukauta näytettäviä hakutuloksia seuraavasti:

Napsauta järjestelmävalikkoa yläpalkin oikeasta laidasta.

Napsauta Asetukset.

Napsauta Haku vasemmasta paneelista.

Napsauta hakusijaintilistauksessa kytkintä sen hakusijainnin vierestä, jonka haluat ottaa käyttöön tai poistaa käytöstä.