Jakub Steiner
Petr Kovar

# Σύνδεση στο δίκτυο

# Ένα μάθημα στη λήψη δικτύου

Ελληνική μεταφραστική ομάδα GNOME
team@gnome.gr 2012-2015
Δημήτρης Σπίγγος
dmtrs32@gmail.com 2013, 2015
Θάνος Τρυφωνίδης
tomtryf@gmail.com 2012, 2015

# Σύνδεση στο δίκτυο

Μπορείτε να δείτε την κατάσταση της δικτυακής σας σύνδεσης στα δεξιά της πάνω γραμμής.

# Σύνδεση σε ενσύρματο δίκτυο

Το εικονίδιο σύνδεσης του δικτύου στα δεξιά της πάνω γραμμής δείχνει ότι είσαστε εκτός σύνδεσης.

Η κατάσταση χωρίς σύνδεση μπορεί να προκληθεί από αρκετές αιτίες: για παράδειγμα, μπορεί ένα καλώδιο δικτύου να έχει αποσυνδεθεί, ο υπολογιστής σας να έχει οριστεί σε λειτουργία αεροπλάνου, ή να μην υπάρχουν διαθέσιμα ασύρματα δίκτυα στην περιοχή σας.

Εάν θέλετε να χρησιμοποιήσετε μια ενσύρματη σύνδεση, απλά συνδέστε ένα καλώδιο δικτύου για να συνδεθείτε. Ο υπολογιστής θα προσπαθήσει να δημιουργήσει αυτόματα μια σύνδεση δικτύου.

Ενώ ο υπολογιστής σας δημιουργεί μια σύνδεση δικτύου για εσάς, το εικονίδιο σύνδεσης του δικτύου εμφανίζει τρεις κουκκίδες.

Μόλις η σύνδεση δικτύου ρυθμιστεί με επιτυχία, το εικονίδιο σύνδεσης του δικτύου αλλάζει σε ένα σύμβολο ενός δικτυωμένου υπολογιστή.

# Σύνδεση σε ασύρματο δίκτυο Wi-Fi

## Για να συνδεθείτε σε ένα ασύρματο δίκτυο Wi-Fi:

Κάντε κλικ στο μενού του συστήματος στο δεξί μέρος της πάνω μπάρας.

Επιλέξτε Χωρίς σύνδεση το Wi-Fi. Θα επεκταθεί η περιοχή Wi-Fi του μενού.

Κάντε κλικ στο Επιλογή δικτύου.

Μπορείτε να συνδεθείτε σε ένα ασύρματο Wi-Fi δίκτυο μόνο αν το υλικό του υπολογιστή σας το υποστηρίζει και βρίσκεστε σε περιοχή με κάλυψη Wi-Fi.

Από τη λίστα με τα διαθέσιμα ασύρματα δίκτυα Wi-Fi, επιλέξτε το δίκτυο που θέλετε να συνδεθείτε, και κάντε κλικ στο Σύνδεση για επιβεβαίωση.

Ανάλογα με τη ρύθμιση του δικτύου, μπορεί να σας ζητηθούν στοιχεία του δικτύου.