Jakub Steiner
Petr Kovar

# Conectarse a Internet

# Un titorial sobre como conectarse a Internet

Fran Diéguez
frandieguez@gnome.org 2013-2020.

# Conectarse a Internet

O estado da súa conexión de rede aparece na parte dereita da barra superior.

# Conectarse a unha rede con fíos

A icona de conexión de rede da parte dereita da barra superior mostra que está desconectado.

Existen varias razóns polas que o estado é desconectado: por exemplo, o cable de rede está desenchufado, configurouse o computador en modo avión ou non existen redes Wifi dispoñíbeis na súa área.

Se quere usar unha conexión con fíos, simplemente conecte o cable de rede para conectarse a Internet. O computador tentará configurar a conexión á rede automaticamente.

Mentres o computador configura unha conexión de rede por vostede a icona de conexión de rede mostrará tres puntos.

En canto se leve a cabo a configuración, a icona de conexión de rede cambiará ao símbolo de equipo en rede.

# Conectarse a unha rede Wifi

## Conectarse a unha rede Wifi (sen fíos):

Prema o menú do sistema na parte dereita da barra superior.

Seleccione Wifi non conectada. A sección de Wifi do menú expandirase.

Prema Seleccionar rede.

Só pode conectarse a redes Wifi se o seu hardware do seu computador permiten facelo e está no área de cobertura da Wifi.

Seleccione a rede á que quere conectarse, desde a lista de redes dispoñíbeis, e prema Conectar para confirmar.

Dependendo da configuración da rede podería preguntárselle polas credenciais da rede.