Jakub Steiner
Petr Kovar
Hannie Dumoleyn

# Usar a busca do sistema

# Un titorial sobre como usar a busca do sistema

Fran Diéguez
frandieguez@gnome.org 2013-2020.

# Usar a busca do sistema

Abra a vista xeral deActividades premendo Actividades na esquina superior esquerda da pantalla, ou premendo a tecla Super. Comece a escribir para buscar.

Os resultados que coincidan aparecerán segundo escriba. O primeiro resultado realzarase sempre e mostrarase na parte superior.

Prema Intro para cambiar ao primeiro resultado realzado.

Os elementos que poden aparecer nos resultados da busca inclúen:

aplicacións que coincidan, mostradas na parte superior dos resultados,

preferencias que coincidan,

contactos que coincidan,

documentos que coincidan,

calendarios que coincidan,

calculadora que coincida,

software que coincida,

ficheiros que coincidan,

terminais que coincidan,

contrasinais e chaves que coincidan.

Nos resultados da busca, prema o elemento para cambiar a el.

Alternativamente, realce un elemento usando as frechas do teclado e prema Intro.

# Busca desde dentro das aplicacións

A busca dos sistemas agrega resultados desde varias aplicacións. Na parte esquerda dos resultados da busca, pode ver as iconas das aplicacións que fornecen os resultados de busca. Prema un dos elementos para reiniciar a busca desde dentro das aplicacións asociados cunha icona. Xa que só se mostran as mellores coincidencias na Vista de Actividades, buscar desde dentro das aplicacións pode darlle mellores resultados de buscas.

# Personalizar os resultados da busca

GNOME permítelle personalizar o que quere mostrar nos resultados das buscas na Vista xeral de actividades. Por exemplo pode escoller se quere mostrar os resultados dos sitios web, fotos ou música.

## Para personalizar como se mostran os resultados da busca:

Prema o menú do sistema na parte dereita da barra superior.

Prema Preferencias.

Prema Buscar no panel da esquerda.

Na lista de localizacións de busca, prema o interruptor ao carón da localización de busca para activala ou desactivala.